《酬履方履中履直伯大四侄问疾诗》
明代·多炡

予有幽忧疾，沉冥四序移。
蚁声听若斗，蛇影见还疑。
竹下闲游屐，花间罢赌棋。
亲交如问讯，未死汝南痴。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。